Selim Selimi

Selim Selimi (lindur më 28 tetor 1980) është politikan kosovar, i cili shërbeu si Ministër i Drejtësisë i Republikës së Kosovës nga 3 qershor 2020 deri më 22 mars 2021.  Më parë ka shërbyer si Këshilltar për Sundimin e Ligjit dhe më vonë si Shef i Stafit iKryeministrit të Kosovës   dhe më herët ka qenë i emëruar Këshilltar për Sundimin e Ligjit i Presidentes së Kosovës .  Selimi gjithashtu ka punuar për OSBE-në, UNDP-në dhe Departamentin e Drejtësisë së SHBA -së - ICITAP ku ka mbuluar kryesisht çështjet e sundimit të ligjit dhe qeverisjes. Ai është jurist dhe ka një Diplomë Master në Politikat e Zhvillimit Ndërkombëtar - Drejtësi dhe Zhvillim nga Sanford School of Public Policy në Universitetin Duke në Shtetet e Bashkuara dhe një diplomë Master në Shkenca Politike - Menaxhimi i Zhvillimit, nga Universiteti i Torinos në Itali.

 Jeta e hershme 
Selim Selimi ka lindur më 28 tetor 1980 në Gjilan ( Kosovë ). Ka jetuar në Preshevë ku ka kryer shkollën fillore dhe të mesme.

 Arsimi 
Selimi ka diplomuar në drejtësi nga Universiteti i Prishtinës dhe është avokat i certifikuar nga Oda e Avokatëve të Kosovës. 

Ai ka një diplomë master në Shkenca Politike - Menaxhimi i Zhvillimit, nga Universiteti i Torinos në Itali dhe një Diplomë Master në Politikat e Zhvillimit Ndërkombëtar - Drejtësi dhe Zhvillim nga Sanford School of Public Policy në Universitetin Duke në Shtetet e Bashkuara përmes bursës së Fondit Kosovaro-Amerikan për Arsim. (KAEF) . 

Ndërsa ishte në Duke, Selim ishte përfaqësuesi i gjeneratës MIDP për Bordin e Vizitorëve të Shkollës Sanford të Politikave Publike. Ai gjithashtu mbajti fjalimin për diplomimin e gjeneratës Master në Politikat e Zhvillimit Ndërkombëtar për vitin 2010. Selimi u prezentua në botimin për shënimin e 50 vjetorit të Shkollës për Politika Publike në Universitetin Duke 

 Karriera 
Selim Selimi e filloi karrierën e tij në OSBE, Shkolla e Policisë së Kosovës në mars të vitit 2000. Ka mbajtur poste të ndryshme në Zyrën e Trajnimit në Terren të Policisë, Departamentin e Hetimeve Kriminale dhe është emëruar Shef i Seksionit të Zhvillimit të Kurrikulës . Selimi gjithashtu ka punuar për Ekipin Zbatues të Misionit të OSBE-së në Kosovë në Inspektoratin Policor nga viti 2006 deri në vitin 2008 si ekspert i Kodit Penal dhe Kodit të Procedurës Penale .  Selimi ka punuar për Departamentin Amerikan të Drejtësisë - ICITAP si Këshilltar për Sundimin e Ligjit, me seli në zyrën e Kryeprokurorit të Shtetit të Kosovës.

Për UNDP Selimi ka punuar në Gjenevë Zvicër për Byronë për Parandalimin e Krizave dhe Rimëkëmbjen dhe në Prishtinë, Kosovë si Menaxher i Projektit për Çështje Parlamentare 

Selimi u emërua Këshilltar për Sundimin e Ligjit i Presidentes së 4-të të Kosovës, Atifete Jahjaga në vitin 2012. Ai ishte Koordinator i Këshillit Kombëtar Kundër Korrupsionit që u themelua nga Presidentja e Kosovës, për të rritur bashkëpunimin dhe koordinimin ndërmjet institucioneve të Kosovës në ballë të luftës kundër korrupsionit .  Në vitin 2013 Selimi u emërua i Dërguar Special i Nismës për KOMRA-n, komision rajonal për vërtetimin e fakteve për krimet e luftës dhe shkeljet tjera të rënda të të drejtave të njeriut të kryera në ish- Jugosllavi . 

Selim Selimi u emërua Këshilltar për Sundimin e Ligjit i Kryeministrit Ramush Haradinaj në vitin 2018.  Ai ishte gjithashtu Koordinator i Këshillit të Nivelit të Lartë për Sundimin e Ligjit, i kryesuar nga Kryeministri.  Në vitin 2019 ai mori detyrën e shefit të stafit të kryeministrit.  Në këtë pozitë ai ishte anëtar i Këshillit të Sigurisë së Kosovës dhe shef i dialogut teknik ndërmjet Kosovës dhe Serbisë . 

Selim Selimi ka shërbyer si Ministër i Drejtësisë i Republikës së Kosovës nga data 3 qershor 2020 deri më 22 mars 2021. Gjatë mandatit të tij si Ministër i Drejtësisë, ai përfundoi Rishikimin Funksional të Sistemit të Sundimit të Ligjit në Kosovë  dhe prezantoi në Kuvend akte të ndryshme ligjore, ndër të tjera, Kodin Civil të Kosovës, Projektligjin për Agjencinë Kundër Korrupsionit., Projektligjin për procedurën penale, Projektligjin për themelimin e Gjykatës Ekonomike të Kosovës, Projektligjin për përgjegjësinë disiplinore të gjyqtarëve dhe prokurorëve, Projektligjin për ekzekutimin e sanksioneve penale, Projektligjin për shërbimin korrektues, etj  Selimi formoi Grupin Gjithëpërfshirës të Punës  që prodhoi dokumentin e parë për procesin e Vettingut të gjyqtarëve dhe prokurorëve.  Gjatë mandatit të ministrit Selimi në koordinim me USAID-in, Kosova për herë të parë u përfshi në “Indeksin e Sundimit të Ligjit të Projektit Botëror për Drejtësi”, i cili e renditi Kosovën të parën në Ballkanin Perëndimor dhe të dytën në rajonin e Evropës Lindore dhe Azisë Qendrore për respektimin e sundimit të ligjit për 2020 dhe 2021.  
parapamje| Marrëveshja e Normalizimit Kosovës- Serbi - Zyra Ovale - Shtëpia e Bardhë
Ministri Selimi ishte pjesë e delegacionit të kryesuar nga kryeministri i Kosovës, Avdullah Hoti, i cili negocioi dhe nënshkroi marrëveshjen e Kosovës dhe Serbisë për Normalizimin Ekonomik më 4 shtator 2020, në Zyrën Ovale të Shtëpisë së Bardhë në prani të Presidentit të Shteteve të Bashkuara, Donald Trump. Marrëveshja përfshinte tranzit më të lirë, duke përfshirë hekurudhat dhe rrugët, ndërsa të dyja palët ranë dakord të punonin me Bankën e Eksport-Importit të Shteteve të Bashkuara dhe Korporatën Financiare të Zhvillimit Ndërkombëtar të SHBA-së dhe të bashkoheshin me Zonën Mini Shengen.   Marrëveshja përfshinte edhe njohjen e ndërsjellë ndërmjet Izraelit dhe Kosovës . 

 Referime 

Kategoria:Njerëz nga Gjilani
Kategoria:Politikanë kosovarë
Kategoria:Lindje 1980
Kategoria:Njerëz që jetojnë
Kategoria:Absolventët e Universitetit të Torinos